Hanne Tømta

Hanne Gløtvold Tømta (født 1968) er en norsk teaterinstruktør som var teatersjef ved Nationaltheatret fra 1. januar 2009 til utgangen av 2020. Hanne Tømta var teatersjef ved Rogaland Teater fra 2005 til 2008. Den 1. september 2008 ble Hanne Tømta erklært som vinner av Stavanger Aftenblads kulturpris. Aftenbladets kulturpris 2008

 Biografi 
Hanne Tømta ble født den 21. august 1968 i Oslo og vokste opp på Ulsrud. Hun har helt siden hun begynte på skolen ønsket å bli skuespiller. Da hun gikk på Romerike Folkehøgskole fikk hun interessen for regi etter et regioppdrag ved skolen. 
I 1991 reiste hun til St. Petersburg for å gjennomføre språkstudier ved universitetet. I 1992 ble hun diplomstudent ved  Instruktørlinjen på St. Petersburg Statlige Teater. Under studiet, som varte frem til 1998, fikk hun bred erfaring med flere teateroppsetninger, blant annet Hamlet, Et drømmespill og Fruen fra havet. Det var bare hun og tre andre som fullførte den høyeste regiutdannelsen.  Etter endt studieutdanning reiste hun tilbake til Norge og var omreisende instruktør. 

Hun hadde suksess med komedien Kvinner på randen frir igjen 2001, som ble sett av  bergensere. Hun har også blant annet satt opp Heksene ved Hålogaland Teater. Da hun begynte som teatersjef ved Rogaland teater i 2005 var det blant annet etter et sterkt ønske fra de ansatte. Som teatersjef ved Rogaland Teater har hun hatt flere suksessoppsetninger.

I 2015 vant hun Heddaprisen for beste regi ved Nationaltheatrets oppsetning av Anton Tsjekhovs Tre søstre.

 Referanser 

 Kilder 
 Stavanger Aftenblad side 17 – del 2. 21. august 2008
 Idalou:Hanne Tømta - Nationaltheatrets nye sjef 

 Eksterne lenker 


Kategori:Norske teatersjefer
Kategori:Vinnere av Heddaprisen
Kategori:Personer fra Oslo